Mixail Tal

Mixail Tal (; ; ) — SSRİ və Latviyalı qrosmeyster, şahmat üzrə səkkizinci dünya çempionu.

 Şahmat karyerası və dünya çempionluğu 
Mixail Tal 1936-cı il noyabrın 9-da Riqada anadan olmuşdur.  Uşaq yaşlarından bacarığı, fenomenal yaddaşı ilə hamıdan fərqlənirdi. Artıq 3 yaşında ikən o, oxumağı bacarırdı. Birinci sinfə gəldikdən iki gün sonra onu üçüncü sinfə keçirirlər. 1952-ci ildə Latviya universitetinə daxil olmaq üçün ərizə verəndə, Talı qəbul etmirlər, çünki hələ 16 yaşı tamam olmamışdı.

Uşaq yaşlarında o, musiqiyə, riyaziyyata və futbola daha çox maraq göstərirdi. Bu yaşlarında atası onu şahmatla tanış edir. Bu oyun onda xüsusi maraq oyadır. 17 yaşında şahmat dərnəyinə üzv yazıldı, 18 yaşında isə usta normasını yerinə yetirdi. Gənc ustaya ölkə çempionu və qrosmeyster adını almaq üçün cəmi 3 il vaxt lazım oldu.

1958-ci ildə keçirilən SSRİ çempionatında da birinci olur.  1958-ci ilin avqustunda Yuqoslaviyada keçirilən dünya birinciliyi uğrunda seçmə yarışların mərhələlərindən biri-beynəlxalq turnir keçirilirdi.  Tal,Smıslov və Fişer kimi qrosmeysterləri arxada qoyaraq, qalib adına layiq görülür.

İki il sonra 24 yaşlı Riqalı qrosmeyster şahmat tacı uğrunda mübarizədə Botvinniklə görüşürdü. Rəqiblərinin hamısına qalib gələn dünya çempionu bu dəfə gənc qrosmeysterin  hücumlarına davam gətirə bilmədi.  Bu görüşdə qalib gələn Mixail Tal səkkizinci dünya çempionu oldu.

Bir il sonra Botvinniklə təkrar matçda görüşərkən o, keçmiş dünya çempionunun  az bir vaxt ərzində hazırlaşacağını ağlına belə gətirmirdi. Yarış qabağı böyrəklərində dözülməz ağrılar baş qaldıran Tal bir neçə günlüyə Praqaya yola düşür.  Praqadan həkimin müşayiəti ilə qayıdarkən şahmat federasiyası matçın vaxtını dəyişməyi təklif edir. Lakin dünya çempionu buna etiraz etdi. Yeni oyun sistemi hazırlayan Botvinnik 13:8 hesabı ilə qələbə qazanır.

Matçda məğlub olması Talın şahmat yaradıcılığına mənfi təsir göstərmir. Artıq 3 aydan sonra o, “əsrin turniri” adlandırılan beynəlxalq Bled turnirində birinci yeri  tutur.Azər Zeynallı , Pərviz Əliyev, Şahmat aləminə səyahət. səh. 67

 İstinadlar 


 Xarici keçidlər 

Kateqoriya:SSRİ şahmatçıları
Kateqoriya:Latviya şahmatçıları
Kateqoriya:SSRİ jurnalistləri
Kateqoriya:Şahmat üzrə dünya çempionları
Kateqoriya:Riqada doğulanlar
Kateqoriya:Moskvada vəfat edənlər
Kateqoriya:Şahmatın blits növü üzrə dünya çempionları
Kateqoriya:Şahmat Olimpiadalarının iştirakçıları
Kateqoriya:SSRİ-nin əməkdar idman ustaları
Kateqoriya:Şahmat qrosmeysterləri
Kateqoriya:Rusiya yəhudiləri
Kateqoriya:SSRİ yəhudiləri